ฉีดยาคุมมาเกือบ4ปี พอเลิกฉีดมาได้5-6เดือน แล้วประจำเดือนไม่มา พอเดือนที่6ประจำเดือนมาแต่มากระปริปรอย
สวัสดีค่ะ โดยทั่วไป เมื่อหยุดฉีดยาคุมกำเนิดรังไข่จะยังไม่กลับมาทำงานได้ทันทีและประจำเดือนอาจจะยังไม่มาเป็นปกติได้ ซึ่งประจำเดือนอาจกลับมาเป็นปกติเร็วที่สุดประมาณ 3 เดือนหลังฉีดเข็มสุดท้ายแต่โดยเฉลี่ยคือประมาณ 4-10 เดือน แต่บางรายอาจใช้เวลานานเป็นปีได้ ดังนั้นการที่ประจำเดือนยังไม่มาในช่วง 5-6 เดือนแรก จึงน่าจะเกิดจากรังไข่ยังไม่มีการตกไข่เกิดขึ้นส่วนเลือดที่ออกกะปริดกะปรอย อาจเนื่องจากรังไข่ยังผลิตฮอร์โมนได้ไม่เป็นปกติ หากเลือดที่ออกมีปริมาณไม่มาก ไม่มีปวดท้องน้อย ไม่มีตกขาวที่ผิดปกติ แนะนำให้สังเกตอาการไปก่อน ประจำเดือนน่าจะกลับมาเป็นปกติได้ในที่สุดค่ะแต่หากเลือดที่ออกมีปริมาณมาก มีปวดท้องน้อย หรือมีตกขาวที่ผิดปกติ ควรไปปพบแพทย์เพื่อหาสาเหตุค่ะ เช่น เกิดการตั้งครรภ์แล้วมีภาวะแทรกซ้อนเกิดขึ้น ติดเชื้อในมดลูก เป็นต้น